જાફરાબાદ તાલુકાનાં બલાણા ગામે રહેતા અને મજુરી કામ કરી ગુજરાન ચલાવતાં મોહનભાઈ સોમાતભાઈ પરમારની બે પુત્રીઓ દીપીકાબેન (ઉ.વ. 1ર), નાનીબેન (ઉ.વ. 9) તથા તેમની સાથે મંજુલાબેન લાખાભાઈ બાંભણીયા (ઉ.વ. 9) આજે બપોરે બલાણા ગામે આવેલ તળાવમાં ન્‍હાવા માટે ગયેલ ત્‍યારે અકસ્‍માતે આ ત્રણેય તરૂણીઓ ઉંડા પાણીમાં ગરક થઈ જતાં અને આ બનાવની જાણ મામલતદારને કરાતાં સરપંચ તથા ગામનાં તરવૈયા ઘ્‍વારા આ ત્રણેયની પાણીમાં શોધખોળ આદરી હતી. લોકોએ મહા મહેનતે આ ત્રણેય તરૂણીઓનાં મૃતદેહને પાણીની બહાર કાઢયા હતા જેમને જાફરાબાદ 108 ઘ્‍વારા પીએમ માટે ખસેડાયા હતા.